Jeff Coetzee sal SA in Australië brei | Netwerk24
Jeff Coetzee sal SA in Australië brei
04 Desember 2019 19:16
Jeff Coetzee, ’n voormalige dubbelspel-ster en tans ’n breier in die beroepstennisreeks, sal Suid-Afrika vroeg volgende jaar in die eerste toernooi om die ATP-beker afrig.
Jeff Coetzee. Foto: Gallo Images
Die toernooi tussen 24 lande word van 3 tot 12 Januarie in Australië beslis.
Suid-Afrika is saam met Serwië, Frankryk en Chili in ’n groep in Brisbane.
Suid-Afrika se span bestaan uit Kevin Anderson, Raven Klaasen, Lloyd Harris, Ruan Roelofse en die junior Kholo Montsi.
Coetzee het vanjaar ’n hand in twee Grand Slam-titels gehad as die breier van Colombia se Juan Sebastián Cabal en Robert Farah, wat ná hul dubbelspeltitels op Wimbledon en in die Amerikaanse Ope die nommereen-plek op die wêreldranglys beklee het. – Sportredaksie
Meer oor: Tennis | Atp-Beker | Jeff Coetzee
KYK: Switsers kan Federer nou in hul sak druk
Pryse wink vir Tsitsipas, Murray
KYK: Nadal ’n superheld, sê Spanjaarde